Document ID: 32005D0571

NEUVOSTON PÄÄTÖS,
tehty 12 päivänä heinäkuuta 2005,
neuvoston turvallisuussääntöjen vahvistamisesta tehdyn päätöksen 2001/264/EY muuttamisesta
(2005/571/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 207 artiklan 3 kohdan,
ottaa huomioon neuvoston työjärjestyksen vahvistamisesta 22 päivänä maaliskuuta 2004 tehdyn neuvoston päätöksen 2004/338/EY, Euratom (1) ja erityisesti sen 24 artiklan,
sekä katsoo seuraavaa:
(1)
Päätöksen 2001/264/EY (2) liitteenä olevien Euroopan unionin neuvoston turvallisuussääntöjen lisäyksessä 2 on turvaluokitusten vertailutaulukko. Taulukkoa muutettiin 10 päivänä helmikuuta 2004 tehdyllä neuvoston päätöksellä 2004/194/EY päätöksen 2001/264/EY muuttamisesta (3).
(2)
Ranska ja Alankomaat ovat ilmoittaneet neuvoston pääsihteeristölle turvaluokitustensa muuttamisesta.
(3)
Sen vuoksi on tarpeen muuttaa päätöstä 2001/264/EY vastaavasti,
ON PÄÄTTÄNYT SEURAAVAA:
1 artikla
Korvataan päätöksen 2001/264/EY lisäys 1 ja lisäys 2 tämän päätöksen liitteessä olevalla tekstillä.
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Brysselissä 12 päivänä heinäkuuta 2005.

Labels: 10
15